
Dirbtinio intelekto sugeneruotas turinys gali būti neteisingas.]

Valstybinės vaistų kontrolės tarnybos
Prie LIETUVOS RESPUBLIKOS sveikatos apsaugos ministerijos
viršininkas

ĮSAKYMAS
DĖL FARMACINĖS VEIKLOS LICENCIJŲ GALIOJIMO PANAIKINIMO

2026 m. spalio 16 d. Nr. (1.4E)1A-1434
Vilnius

Vadovaudamasi Lietuvos Respublikos farmacijos įstatymo 19 straipsnio 3 dalimi, 23 straipsnio 4 dalies 4 punktu ir 6 dalimi, bei atsižvelgdama į tai, kad licencijos turėtojas ilgiau kaip 3 metus iš eilės nevykdo licencijoje nurodytos veiklos:
1. P a n a i k i n u:
1.1. UAB vaistinei „Vaigreda“, esančiai adresu Mažeikių r. sav., Mažeikių sen., Mažeikių m., Laisvės g. 218-1, vaistinės veiklos licencijos Nr. 0293 pirmos veiklos vietos galiojimą;
1.2. UAB Norfos vaistinei, esančiai adresu Panevėžio m. sav., Panevėžio m., Vasario 16-osios g. 55, vaistinės veiklos licencijos Nr. 0597 šimtas vienuoliktos veiklos vietos galiojimą;
1.3. Uždarajai akcinei bendrovei „Rifarma“, esančiai adresu Vilniaus r. sav., Zujūnų sen., Gineitiškių k., Alyvų g. 27, didmeninio platinimo licencijos Nr. 0133 pirmos veiklos vietos galiojimą;
1.4. UAB „Vigifarma“, esančiai adresu Vilniaus m. sav., Vilniaus m., V. A. Graičiūno g. 32, didmeninio platinimo licencijos Nr. 0213 pirmos veiklos vietos galiojimą.
2. P a v e d u  Valstybinės vaistų kontrolės tarnybos prie Lietuvos Respublikos sveikatos apsaugos ministerijos Rinkos priežiūros skyriui atlikti šio įsakymo vykdymo kontrolę.
3. Šis įsakymas per vieną mėnesį nuo jo paskelbimo dienos gali būti skundžiamas Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka Lietuvos administracinių ginčų komisijai arba Lietuvos Respublikos administracinių bylų teisenos įstatymo nustatyta tvarka Regionų administraciniam teismui.

Farmacinės veiklos licencijavimo skyriaus vedėja

